บ้านก็อยู่แถวนี้มาน้านนานน แต่เพิ่งพบของดีซะงั้น ทั้งๆที่ร้านเค้ามีอายุมากกว่าปู่ย่าเราซะอีก???? นี่คือร้านเป็ดย่างเก่าแก่ที่มีอายุ100กว่าปีแล้วค่ะ

บรรยากาศ : คนเยอะ อาจเพราะมาตอนมื้อกลางวันพอดี เลยต้องขึ้นไปนั่งชั้น2เลย บันไดยาวมาก55 ร้านออกแนวจีนๆ แออัดเหมือนเยาวราช ชั้นล่างอึดอัดกว่าข้างบน แต่ข้างบนพื้นไม้เอี๊ยดอ๊าดกลัวพื้นถล่ม555

บริการ : พนักงานเยอะมาก เยอะเกินสมควรกับพื้นที่ของร้าน ที่ร้านแน่นเพราะพนักงานเป็นปัจจัยหลัก เลยเรียกไม่ยาก แต่ที่เจอ3คน ดูงงๆทุกคนเลย ไม่แน่ใจว่าเป็นพนักงานใหม่หรือประเทศเพื่อนบ้าน

อาหาร 
ข้าวหน้าเฉโป (ธรรมดา 70-) - คือข้าวรวม5หน้า ได้แก่ เป็ดย่าง หมูกรอบ หมูแดง กุนเชียง และ..อีกอย่างคืออะไรไม่รู้ค่ะ???? พนักงานแค่บอกว่า5หน้าอะ ปริมาณเยอะเหมือนสั่งพิเศษมาเลย จะบอกว่าน้ำราดเค้าอร่อยมากๆๆ ไม่เลี่ยน ทำให้ทั้งจานอร่อย เสริมกับเนื้อที่ให้มาเยอะ ชิ้นไม่เล็กหวงของ ไม่แห้ง คือดีมากเลย

บะหมี่เกี๊ยวหมูแดง - ไม่ใช่ของเราแต่ได้ชิมเส้นค่ะ เส้นจะกลมๆหน่อยหนึบๆ แต่คิดว่ามันขมๆไปหน่อย คนทานบอกว่าเกี๊ยวอร่อยมาก

ขนมจีบ - ที่นี่จะรวมกุ้งกับหมูเลยค่ะ ชิมแล้วคิดว่าเฉยๆนะ แต่แม่บอกอร่อยสั่งกลับเพียบเลย555 คงแล้วแต่คนค่ะ

ต่อจากนี้คงมาอีกหลายรอบแน่ๆ อยากจะให้5ดาวเลยค่ะ แต่หักตรงบริการที่ดูงงๆ กับบะหมี่ที่รอนานนนมากเหมือนถูกลืมไปแล้ว ตามอาหารกับพนักงาน ทุกคนก็ดูง้งงงไปหมด????